Author: kajens

Gamle Glemmen menighet

Invitasjon til dåp!

Gratulerer!
Gratulerer med det nyfødte barnet! Lykke til med den spennende
oppgaven som foreldre og velkommen til dåp i kirken.
Hva er dåp?
Dåp er en høytidelig feiring av barnet og en fin familietradisjon. Å bære
barnet til dåp gir tilhørighet til den kristne tro og tradisjon. Barnet blir
medlem i kirken og tas inn i menighetens fellesskap. I dåpen rører Gud
ved oss med sin ånd og bekrefter oss som sine barn. Dåpen er en gave
fra Gud og viser hans omsorg og kjærlighet for hvert enkelt menneske.
Når, hvor og hvordan?
Det er vanlig at barnet er mellom to og seks måneder når det blir døpt.
Dåpen skjer oftest i kirken på en søndagsgudstjeneste kl. 11.00. Både
inviterte gjester og øvrig menighet er til stede. Dere inviteres til en
dåpssamling på forhånd der dere får høre mer om dåpen og hva som
skjer i kirken på dåpsdagen.

Faddere
Barnet skal ha minst to faddere over 15 år. De skal være medlemmer
av Den norske kirke eller et kirkesamfunn med barnedåp. Fadderne er
vitner til at barnet blir døpt og får et spesielt ansvar for å følge opp
barnet. Det er derfor fint å velge noen som kan ha kontakt med barnet i
årene framover.
Hvordan følge opp dåpen?
Ved døpefonten får foreldre, faddere og menighet sammen et ansvar
for å gi barnet opplæring i den kristne tro. Kirken ønsker å støtte
familien i denne oppgaven. Menigheten sender derfor ut hilsener og
inviterer barn og foreldre til ulike samlinger og gudstjenester fram til
barnet er 18 år. Å delta på slike samlinger er en fin måte for foreldre og
faddere å bidra til at barnet får oppleve kristen tro og tradisjon.
Velkommen til dåp!

For å avtale dåp, kan dere kontakte menighetskontoret. Det er også mulig med elektronisk påmelding til dåp. Dere finner registreringsskjema ved å gå inn på nettsiden og velge ”Dåp” under ”Livets gang.”
I forkant av dåpen må dere delta på en dåpssamling i kirken. Vi har dåpssamlinger torsdager kl.15.00-16.00.
I følge vårt medlemsregister er minst en av
barnets foreldre medlem av Den norske kirke.
Derfor sender vi denne invitasjonen.

Gamle Glemmen Menighet

Gamle Glemmen
menighet
Nygaardsgata 28, 1606 Fr.stad
Postboks 84, 1601 Fr.stad
Tlf. 69 36 78 50
Åpningstider :
Mandag-fredag 09.00-15.00
E-post: post@gamleglemmen.no
www.fredrikstad.kirken.no/gamleglemmen